Käisin eile üle tüki aja jälle orienteerumise neljapäevakul (seni põhiliselt teisipäeviti käinud). Suht lihtne oli joosta ja  punktid olid ka kuidagi väga lihtsalt leitavad. Võib-olla "viga" selles, et teisipäeviti on lihtsaim rada H21B, aga neljapäeviti H21C. Et olen harjunud raskemal rajal...    Ühesõnaga... saavutasin 48 osaleja hulgas 16. koha. Korra olen vaal paremal kohal olnud. Koht oli vist 9.-s. Aga seal oli tegemist väikese pettusega. Kuna tol ajal oli kontrollpunktide registreerimine analoogne (vastand sõnale digitaalne), siis ei jooksnud ma rada läbi mööda rajameistri plaanitud rada vaid võtsin punkte  suvalises järjestuses. Tänu sellele tuli mu joostav distants lühem kui teistel... Tänapäeval käib ajavõtt ja KP-de läbimise kontroll digitaalselt ja enam ei ole nii võimalik teha.    Kuid nüüdsest lähevad teisipäevakute korraldajad väikesele puhkusele ja järgmine toimub alles juuli lõpus. Peab leppima ainult neljapäevakutega...